**Învaţă să plângi, mi-a zis Dumnezeu (II)**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu-mi aduc prea bine aminte

zâmbetul lui

şi nici

ultimele îmbrăţişări

ştiu doar că

pe întunericul din noapte

scrijeleam cu unghiile - TATA

tăcut

de sub umbra rămasă

undeva în timp

Dumnezeu

mă privea de parcă

nu s-ar fi

întâmplat nimic

până în ziua în care

mi-a şoptit

întoarce-te în lumină şi

în zborul de pasăre

niciodată în umbrele

care nu se văd

şi vei fi tu însuţi

şi pentru că

între mine şi umbră există o asemănare

nu-mi voi întoarce niciodată privirea

înspre cealaltă jumătate a nopţii

în mine a mai rămas lumină doar atât

cât să-mi amintească de cel care a fost

tata